Ուչկուդուկ (երգ)

«Երեք ջրհոր» (հայտնի է նաև «Ուչկուդուկ» և «Ուչկուդուկ՝ երեք ջրհոր» անուններով), ուզբեկական «Յալլա» վոկալ-գործիքային անսամբլի երգը, որը բանաստեղծ Յուրի Էնտինի խոսքերով 1981 թվականին ստեղծել է անսամբլի ղեկավար Ֆարուխ Զաքիրովը։

Պատմություն 
«Երեք ջրհոր» երգը գրել են Յուրի Էնտինը և Ֆարուխ Զաքիրովը 1981 թվականին մեկ օրվա ընթացքում Ուչկուդուկ քաղաքում և այն նույն օրը առաջին անգամ կատարվել է Ուչկուդուկում Զաքիրովի ղեկավարած «Յալլա» վոկալ-գործիքային անսամբլի կողմից։

Երգն անմիջապես դարձել է հիթ Խորհրդային Միությունում։ Այն մտել է «Երգ-81» մրցույթի եզրափակիչ փուլ և հեռարձակվել ԽՍՀՄ Կենտրոնական հեռուստատեսությամբ 1982 թվականի հունվարի 1-ին։ «Յալլան» ստացել է Ուզբեկական ԽՍՀ պետական անսամբլի կարգավիճակ։ 1982 թվականին թողարկվել է նրանց առաջին ալբոմը, որը կոչվում էր «Երեք ջրհոր»՝ ըստ խմբի գլխավոր հիթի։ Հետագա տարիներին խումբն ունեցել է նաև այլ հայտնի ստեղծագործություններ՝ «Վերջին պոեմը», «Լարախաղացը», «Ճանապարհը կանչեց ինձ», «Թեյարան», «Սամարղանդի կապույտ գմբեթները», սակայն «Երեք ջրհորը» շարունակում էր մնալ նրանց ամենահաջող երգը։

Ծանոթագրություններ

Արտաքին հղումներ 
«Ուչկուդուկ» երգը ՅուԹյուբում

Ռուսերեն երգեր
Փոփ երգեր